
	–	ņemot vērā ES Tiesas 2022. gada 16. februāra spriedumus lietās C-156/21 Ungārija/Parlaments un Padome un      C-157/21 Polija/Parlaments un Padome1a, kas apstiprina Nosacītības regulas likumību,
1a ECLI:EU:C:2022:97 & ECLI:EU:C:2022:98.

	–	ņemot vērā EPPO 2025. gada jūlijā sākto izmeklēšanu par bijušās Eiropas Parlamenta Identitātes un demokrātijas grupas iespējamu Savienības līdzekļu ļaunprātīgu izmantošanu,


Or. <Original>{EN}en</Original>
</Amend>
<Amend><Date>{22/04/2026}22.4.2026</Date>	<ANo>A10-0080</ANo>/<NumAm>52</NumAm>
Grozījums Nr.		<NumAm>52</NumAm>
<RepeatBlock-By><By><Members>Daniel Freund</Members>
<AuNomDe>{Verts/ALE}Verts/ALE grupas vārdā</AuNomDe>
</By></RepeatBlock-By>
<TitreType>Ziņojums</TitreType>	A10-0080/2026
<Rapporteur>Julien Sanchez</Rapporteur>
<Titre>Eiropas Savienības finanšu interešu aizsardzība un cīņa pret krāpšanu: ziņojums par 2024. gadu</Titre>
<DocRef>(2025/2238(INI))</DocRef>
<DocAmend>Rezolūcijas priekšlikums</DocAmend>
<Article>2.a punkts (jauns)</Article>
	

	Rezolūcijas priekšlikums
	Grozījums

	
	2.a	pauž nožēlu par to, ka ne visas dalībvalstis piedalās EPPO darbā, tādējādi radot izpildes nepilnības, kas vājina ES spēju vienoti aizsargāt savas finanšu intereses; norāda, ka EPPO 2024. gadā izdeva ievērojamu skaitu Eiropas izmeklēšanas rīkojumu un savstarpējas tiesiskās palīdzības pieprasījumu, kas attiecās arī uz EPPO neiesaistītajām dalībvalstīm, un tas radīja papildu procesuālo slogu un risku zaudēt pierādījumus; atkārtoti aicina visas atlikušās neiesaistītās dalībvalstis nekavējoties pievienoties EPPO;

	3.	uzsver, ka tiesiskums ir ES stūrakmens un ir būtisks ES finanšu interešu aizsardzībai visās dalībvalstīs; uzsver, ka tiesiskuma nosacījumu mehānisms ir jāpiemēro gadījumos, kad pārkāpumi tieši ietekmē ES budžetu; uzsver, ka lēmumi par ES finanšu interešu aizsardzību ir jābalsta uz tehniskiem un juridiskiem konstatējumiem; aicina Komisiju nodrošināt mehānisma konsekventu un samērīgu izmantošanu, vienlaikus ievērojot dalībvalstu primāro atbildību par tiesiskuma principu ievērošanu un nodrošinot saskaņotību starp ES instrumentiem;
	3.	uzsver, ka tiesiskums ir ES stūrakmens un ir būtisks ES finanšu interešu aizsardzībai visās dalībvalstīs; uzsver, ka tiesiskuma nosacījumu mehānisms saskaņā ar Tiesas iedibināto judikatūru ir jāpiemēro gadījumos, kad tiesu iestāžu neatkarības, kriminālvajāšanas pilnvaru, pārskatatbildības vai pārredzamības pārkāpumi ietekmē vai var ietekmēt ES budžeta pareizu finanšu pārvaldību; uzsver, ka lēmumi par ES finanšu interešu aizsardzību ir jābalsta uz tehniskiem un juridiskiem konstatējumiem; aicina Komisiju nodrošināt mehānisma konsekventu un samērīgu izmantošanu, vienlaikus ievērojot dalībvalstu primāro atbildību par tiesiskuma principu ievērošanu un nodrošinot saskaņotību starp ES instrumentiem;

	3.a	ar dziļām bažām norāda uz tiesiskuma situācijas pastāvīgo pasliktināšanos dažās dalībvalstīs, jo īpaši Ungārijā, kur atkārtoti, tostarp Eiropas Revīzijas palātas, OLAF un EPPO darbā, ir konstatēti sistēmiski riski attiecībā uz Savienības finanšu interesēm; atgādina, ka 2022. gada decembrī Padome saskaņā ar Nosacītības regulu apturēja Ungārijai paredzēto kohēzijas līdzekļu 6,3 miljardu EUR apmērā izmaksu un ka ievērojamas summas joprojām ir iesaldētas, jo nav atrisinātas problēmas saistībā ar publisko iepirkumu un korupcijas apkarošanas regulējumu; uzsver, ka šie konstatējumi nav politiski, bet gan balstīti uz objektīviem, dokumentētiem un atkārtoti pārbaudītiem pierādījumiem; atkārtoti norāda, ka tiesiskuma nosacījumi nav politisks instruments, bet gan Savienības budžeta aizsardzības pasākums, kas konsekventi jāpiemēro ikreiz, kad tiek konstatēti reāli riski;

	25.a	atzīst pilsoniskās sabiedrības organizāciju, nevalstisko organizāciju un arodbiedrību būtisko lomu Savienības līdzekļu izmantošanas uzraudzībā, ziņošanā par aizdomām par krāpšanu, trauksmes cēlēju atbalstīšanā un neatkarīgu pārbaužu veikšanā, kas papildina ES krāpšanas apkarošanas struktūru darbu; noraida jebkādus mēģinājumus instrumentalizēt bažas par to, kā nevalstiskās organizācijas izmanto Savienības līdzekļus, nolūkā attaisnot vispārējus ierobežojumus pilsoniskajai sabiedrībai; atgādina, ka nesamērīgi ierobežojumi pilsoniskās sabiedrības organizācijām paši par sevi ir signāls, kas brīdina par tiesiskuma pasliktināšanos;

	43.a	uzsver, ka MI iespējotas dezinformācijas kampaņas, kas vērstas pret ES iestādēm, tostarp koordinēts saturs, kura mērķis ir mazināt uzticēšanos krāpšanas apkarošanas struktūrām, Savienības budžetam un tiesiskumam, rada tiešu risku Savienības finanšu interesēm, mazinot sabiedrības atbalstu aizsardzības mehānismiem un nodrošinot aizsegu krāpnieciskām darbībām; aicina Komisiju sadarbībā ar OLAF, EPPO un Eiropolu attīstīt ES mēroga spējas atklāt, dokumentēt un apkarot MI iespējotas dezinformācijas kampaņas, kas vērstas pret Savienības finanšu pārvaldību;

	53.	atgādina, ka budžeta nosacītības mehānisms, kas izveidots ar Nosacītības regulu, ir juridiski reglamentēts instruments, kura izveides mērķis ir novērst riskus ES budžetam; norāda, ka tā piemērošanu var pamatot tikai tad, ja pastāv tieša, reāla un pierādīta saikne starp konstatētajām nepilnībām un kaitējumu ES finanšu interesēm; pauž bažas par to, ka jebkāda tā darbības jomas paplašināšana, pārsniedzot šo budžeta mērķi, būtu pretrunā Līgumu garam un proporcionalitātes principam; atgādina, ka šā mehānisma leģitimitātes pamatā ir stingri objektīva piemērošana bez jebkādiem politiskiem apsvērumiem un saskaņā ar vienlīdzīgu attieksmi pret dalībvalstīm; norāda, ka tā īstenošana ir radījusi praktiskas un operatīvas problēmas, kā uzsvērts Revīzijas palātas Īpašajā ziņojumā 03/2024 par tiesiskumu ES; aicina Komisiju šo mehānismu piemērot konsekventi un pārredzami, pamatojoties uz objektīviem pierādījumiem;
	53.	atgādina, ka budžeta nosacītības mehānisms, kas izveidots ar Nosacītības regulu, ir juridiski reglamentēts instruments, kura izveides mērķis ir novērst riskus ES budžetam; atgādina, ka Nosacītības regula ir budžeta aizsardzības pasākums, kura mērķis ir aizsargāt Savienības budžetu, ja tiesiskuma principu pārkāpumi ietekmē vai draud nopietni ietekmēt pareizu finanšu pārvaldību Savienības finanšu interesēs; atgādina, ka Tiesa lietās C-156/21 un C-157/21 apstiprināja Nosacītības regulas likumību un tās plašo piemērošanas jomu Savienības budžeta aizsardzībā pret tiesiskuma pārkāpumiem; atgādina, ka šā mehānisma leģitimitātes pamatā ir objektīva piemērošana bez dubultstandartiem; uzsver, ka sistēmiski trūkumi tiesu iestāžu neatkarībā, korupcijas apkarošanas regulējumā un kriminālvajāšanas kapacitātē var radīt šādu risku pat pirms tiešu un konkrētu finansiālu zaudējumu kvantitatīvas noteikšanas; aicina Komisiju savlaicīgi un konsekventi piemērot Nosacītības regulu, kad vien tas nepieciešams, un ik gadu ziņot Parlamentam par savu novērtējumu attiecībā uz tiesiskuma riskiem Savienības budžetam katrā dalībvalstī;

	54.	uzskata, ka ES iestāžu, struktūru, biroju un aģentūru integritāte un reputācija ir viens no iedzīvotāju uzticēšanās pamatelementiem; uzskata, ka pārskatatbildība ES budžeta resursu izmantošanā ir būtiska demokrātiskajai leģitimitātei un ka, lai garantētu pareizu finanšu pārvaldību un publisko līdzekļu efektīvu kontroli, prasības, kas saistītas ar pārredzamību un ES finanšu interešu aizsardzību, ir vienādi jāpiemēro visiem saņēmējiem bez izņēmuma katrā ES iestādē, tostarp Parlamentā;
	54.	atgādina, ka pienākums aizsargāt ES finanšu intereses vienādi attiecas uz visiem Savienības līdzekļu saņēmējiem, tostarp politiskajām grupām, kas darbojas Eiropas Parlamentā; norāda, ka izmeklēšanas un atgūšanas darbības saistībā ar aizdomām par to, ka bijusī Identitātes un demokrātijas grupa ļaunprātīgi izmantojusi Savienības līdzekļus, liecina, ka ir svarīgi Parlamenta administrācijā īstenot stingru iekšējo kontroli, efektīvu ex post pārbaudi un ātrus līdzekļu atgūšanas mehānismus; aicina Parlamenta administrāciju nekavējoties pabeigt visas vēl nepabeigtās atgūšanas procedūras un visus pierādījumus par nepareiziem izdevumiem nodot OLAF un EPPO; uzsver, ka ES krāpšanas apkarošanas sistēmas uzticamība ir atkarīga no tās konsekventas piemērošanas visiem saņēmējiem, tostarp saņēmējiem pašā Parlamentā;

	54.a	norāda, ka Parlamenta administrācija konstatēja, ka bijusī Identitātes un demokrātijas grupa 2019.–2024. gada pilnvaru termiņā ir nepamatoti izlietojusi vismaz 4 333 635,78 EUR no budžeta 400. posteņa apropriācijām un ka EPPO 2025. gada jūlijā sāka izmeklēšanu par grupas iespējamu Savienības līdzekļu ļaunprātīgu izmantošanu; uzsver – lai nodrošinātu Savienības krāpšanas apkarošanas sistēmas uzticamību, pārredzamības, pārskatatbildības un līdzekļu atgūšanas pasākumi ir konsekventi jāpiemēro visiem saņēmējiem bez izņēmuma; aicina Parlamenta administrāciju paralēli EPPO kriminālizmeklēšanai veikt administratīvus pagaidu aizsardzības pasākumus attiecībā uz Savienības finanšu interesēm; uzskata, ka Identitātes un demokrātijas grupas likvidēšana 2024. gadā un no tās izrietošās finanšu procedūras ir parādījušas, ka pašreizējais regulējums nav pietiekams, lai nodrošinātu savlaicīgu atklāšanu, ziņošanu un līdzekļu atgūšanu; aicina Parlamenta Prezidiju steidzami pārskatīt un stiprināt Eiropas Parlamenta politiskajām grupām piemērojamo iekšējās finanšu kontroles sistēmu;

